"Gape Kabinete e romela matshediso kwa lelapeng le ditsala tsa ga Sis Mabe, yo e neng e le Mmusakgotla wa Kokoanopeomolao ya Foreisetata.6 Kabinete e akgola setlhopha sa bosetšhaba sa kgwele ya dinao Bafana Bafana le mokatisi Ephraim “Shakes” Mashaba ka go tsena mo Dijaneng tsa Boditšhaba tsa Aforika ka 2015 kwa Equatorial Guinea e e simololang ka la bo 17 Ferikgong 2015, mme e ikuela go maAforika Borwa otlhe go tshegetsa setlhopha sa bosetšhaba jaaka se fofisetsa folaga ya rona kwa godimo.7 Kabinete e lemogile go tlhomiwa ga Human Settlements Youth Brigade ka la bo 1-2 Sedimonthole 2014 Ke Mafapha a Bonno jwa Batho, Tlhabololo ya Dikgwebopotlana, le Setheo sa Bosetšhaba sa Tlhabololo ya Bašwa (NYDA) kwa Samiting ya Bosetšhaba ya Bašwa ya Bonno jwa Batho .Samiti e buisanetse mananeo a maatlafatso a mafapha a a totileng bašwa le ka moo ba ka nnang le seabe ka gona mo tlamelong ya dintlo."